stanford-oval/wikipedia huggingface dataset:
סטפן שצ'פוביץ'
קריירת מועדונים

שצ'פוביץ' התחיל את הקריירה שלו במחלקת הנוער של OFK בלגרד ובשנת 2007 עלה לקבוצה הבוגרת. בינואר 2010 הושאל לסמפדוריה מהסרייה א' האיטלקית, אך במדיה ערך שתי הופעות ליגה בלבד. בקיץ 2010 חתם בקלאב ברוז' מליגת העל הבלגית. לאחר שבתחילת העונה סבל מפציעה הושאל בינואר 2011 לקורטרייק. בספטמבר 2011 הגיע שצ'פוביץ' לישראל והושאל להפועל עכו. בעונה זו היה למלך השערים של הקבוצה עם 13 שערים ב-31 משחקים, וב-7 ביוני 2012 חתם על חוזה לשנתיים בפרטיזן בלגרד. במהלך העונה חזר לישראל והושאל למ.ס. אשדוד.
ביולי 2013 חתם שצ'פוביץ' לשלוש שנים בספורטינג חיחון מהליגה השנייה בספרד, והפך לשחקן הראשון בתולדות המועדון שמצליח לכבוש בכל חמשת משחקיו הראשונים. בספטמבר 2013 זכה בתואר שחקן החודש בליגה. ב-6 בפברואר 2014 האריך את חוזהו בחיחון עד 2018. הוא סיים את העונה עם 22 שערים ב-39 הופעות.
ב-1 בספטמבר 2014 חתם  שצ'פוביץ' לארבע שנים בסלטיק, אלופת סקוטלנד. ב-23 באוקטובר 2014 הבקיע את השער הראשון שלו במועדון, במשחק נגד אסטרה ג'יורג'יו במסגרת הליגה האירופית. ב-26 באוקטובר 2014 הבקיע את שער הבכורה שלו בליגה, בניצחון 0-2 נגד קילמרנוק. ב-31 באוגוסט 2015 הושאל לחטאפה עד לסיום העונה.
ב-12 ביולי 2017 הושאל לספורטינג חיחון עד לסיום העונה. ב-19 באוגוסט ערך את הופעתו הבכורה בקבוצה בתיקו 0-0 נגד אלקורקון. ב-2 בספטמבר הבקיע את שערו הראשון בחיחון בניצחון 4-0 על ז'ימנסטיק טרגונה. ב-31 בינואר 2018 חתם ב-MOL וידי ההונגרית.
ב-12 במרץ 2021, שצ'פוביץ' חתם במאלגה מהליגה הספרדית השנייה.
בקיץ 2024 חתם בפאס יואנינה מהליגה היוונית השנייה.
קריירה בין-לאומית

ב-29 בפברואר 2012 ערך שצ'פוביץ' את הופעת הבכורה שלו בנבחרת סרביה, במשחק ידידות נגד קפריסין. ב-15 באוקטובר 2013 הבקיע את שער הבכורה שלו בנבחרת, במשחק נגד מקדוניה במסגרת מוקדמות מונדיאל 2014.
גירלי

| --- | --- |

 לידה:  6 בדצמבר 1997 (בת 26) לונדון, הממלכה המאוחדת 
 שם לידה:  מילי טומיי
 שם במה:  Girli 
 מוקד פעילות:  הממלכה המאוחדת 
 תקופת הפעילות:  מ-2014
 מקום לימודים:  East London Arts & Music, Hampstead School 
 שפה מועדפת:  אנגלית 
 girlimusic.com
 
אמיליה "מילי" טומיי (נולדה ב-6 בדצמבר 1997), הידועה באופן מקצועי בשם גירלי (Girli; מסוגנן באותיות גדולות), היא זמרת-יוצרת וראפרית בריטית. גירלי הוציאה אלבום אולפן אחד, ארבעה מיני-אלבומים ומספר סינגלים. ב"הגרדיאן", תואר הסאונד המוזיקלי שלה "בין מוזיקת PC, באבלגאם פופ, פופ פאנק וראפ". חלק גדול מהמוזיקה שלה עוסק בפמיניזם, מיניות, תרבות קווירית ובריאות הנפש. באפריל 2019, הוציאה גירלי את אלבום האולפן הראשון שלה, Odd One Out, דרך PMR רקורדס. לאחר שעזבה את חברת התקליטים שלה, ומאוחר יותר נאלצה לבטל את סיבוב ההופעות שלה לשנת 2020 עקב מגפת הקורונה, הכריזה גירלי על החזרה שלה ב-2021, עם יציאת המיני-אלבום החדש, Ex Talk. בהמשך, היא הוחתמה בחברת התקליטים העצמאית AllPoints.
ביוגרפיה וקריירה

אמיליה טומיי נולדה ב-6 בדצמבר 1997 וגדלה בלונדון. הוריה הם שחקנים, והיא חצי אוסטרלית. יש לה אחות צעירה אחת. בילדותה היא רצתה להיות שחקנית, אך ויתרה על כך לאחר שנכשלה בשני אודישנים. היא כתבה את השיר הראשון שלה בגיל 8, על ילד בכיתתה בבית הספר שמצא חן בעיניה. היא למדה בבית הספר המפסטד, בית ספר תיכון מקיף בקריקלווד. גירלי תיארה את החוויה שלה בבית הספר התיכון כ"חמש השנים הגרועות בחיי, זה היה כל כך רע", שכן חוותה בריונות שהפכה אותה לאדם חרדתי. היא בכל זאת השתתפה בפעילויות מחוץ לבית הספר, ואף נבחרה כסגנית פרלמנט צעירה ברובע קמדן ב-2012, והעבירה את שעות הצהריים בחדר המוזיקה, בנגינה בכלים.
גירלי הבינה שהיא רוצה להיות מוזיקאית בגיל 14, לאחר שקיבלה השראה בהופעה של צמד הפופ הקנדי טגן ושרה. היא החלה את הקריירה שלה בערבי במה פתוחה והשתמשה בשמה האמיתי, מילי טומי. מאוחר יותר, היא הקימה להקת אינדי רוק עם מספר בנות שפגשה באינטרנט. לאחר שחברותיה ללהקה החלו ללמוד באוניברסיטה, גירלי פתחה בקריירת סולו. היא למדה בקולג' לאמנויות ומוזיקה במזרח לונדון בסטרטפורד מ-2014 עד 2016. במהלך אותה תקופה היא גילתה עניין ביצירת ביטים, ראפ ודראם נ' בייס, והחלה להשתמש בשם הבמה "גירלי". בשנת 2015, בהיותה בת 17, היא הוציאה את הסינגל הראשון שלה, "So You Think You Can Fuck With Me Do Ya?". באוקטובר 2015, היא הוחתמה בחברת התקליטים PMR Records.
בשנת 2016 הופיעה גירלי כמופע חימום בבריטניה כחלק מסיבוב ההופעות של המוזיקאי אוסקר. בשנת 2017 הוציאה את המיני-אלבום Feel OK, והופיעה כמופע חימום בסיבוב ההופעות של דקלן מקנה בבריטניה, ובפסטיבל לטיטיוד. מאוחר יותר, היא החלה את סיבוב ההופעות שלה בבריטניה, לקידום המיני-אלבום השני שלה, "Hot Mess", שיצא באוקטובר 2017. בשנת 2018 הופיעה גירלי בפסטיבל המוזיקה של MTV בגיברלטר.
ב-2019, היא הוציאה את הסינגל "Deal With It", ולאחריו את אלבום הבכורה שלה, Odd One Out, ארבע שנים אחרי סינגל הבכורה שלה. ביולי 2019 פרסמה גירלי את הסינגל "Up & Down". מאוחר יותר ב-2019, נזרקה גירלי מחברת התקליטים שלה. היא כתבה את הסינגל הבא שלה, "Has Been", כתגובה, והסבירה באינסטגרם, "השיר הזה מיועד לחברת התקליטים שלי לשעבר שלא חשבה שאני מושלמת או מספיק כוכבת פופ כדי למכור תקליטים". במרץ 2020 תכננה גירלי לצאת לסיבוב הופעות ברחבי בריטניה, אך נאלצה לבטלו בעקבות מגפת הקורונה. המיני-אלבום הראשון שלה בחברת התקליטים העצמאית AllPoints, ששמו Ex Talk, יצא בפברואר 2021.
אמנותיות > השפעות וסגנון

גירלי ציינה מגוון רחב של השפעות מוזיקליות, בהם נמנים טובה לו, ארקטיק מאנקיז, לילי אלן, The Slits,‏ M.I.A., ספייס גירלז, מוזיקת PC וקיארי פאמיו פאמיו. כשנשאלה על ההשראה מאחורי שם הבמה שלה, היא הזכירה את להקת הרוק בלונדי, ואמרה שהיא רוצה "שם שמייצג כוכבת פופ נשית". היא אף הזכירה את עיר הולדתה לונדון, ובמיוחד את חיי הלילה שלה, כהשפעה גדולה על הסאונד והמילים שלה. במוזיקה שלה, גירלי עושה שימוש בדגימות ממקורות שונים, בהם משחקי וידאו ומשדרי חדשות. גירלי הצהירה ששיריה הם כולם אוטוביוגרפיים. בהתייחסה למיני-אלבום האחרון שלה, Ex Talk, הסבירה, "אני חושבת שבתקופה הזו, הסגנון שלי בהחלט מושפע יותר מהגראנג' של שנות ה-90 והפאנק של שנות ה-70, כאשר הם מעורבבים יחדיו בצורה מודרנית".
בזמן שהופיעה כחלק מלהקת האינדי Ask Martin בתור מילי טומי באמצע שנות העשרה לחייה, היה לה שיער חום קצר. בתור גירלי, יש לה אסתטיקה ויזואלית הכוללת שיער הצבוע בוורוד ניאון. גירלי ציינה את הקשר ההדוק בין המוזיקה שלה לסגנון האופנתי שלה. היא הסבירה על המעבר לאסתטיקה ורודה, "הייתי מאוד בעניין של אינדי, ואז התחלתי להאזין למוזיקה נשית יותר, והסגנון שלי התפתח על סמך מה שהאזנתי לו". גירלי אף ציינה את אופנת הרחוב של הרג'וקו, תנועת הריוט גירל של שנות ה-90 ולהקות בנות שונות כהשפעות האופנתיות שלה.
אמנותיות > השקפות חברתיות

חלק מרכזי בתדמית הציבורית של גירלי הוא דעותיה הפמיניסטיות. לדבריה, מוזיקה היא דרך לחולל שינוי פוליטי, באופן שבו היא רואה כיעיל יותר מפוליטיקה פרלמנטרית. ב-2016, היא הכריזה על שותפות עם Girls Against, ארגון הפועל נגד הטרדות מיניות באולמות הופעות חיות.
חיים אישיים

גירלי מזדהה כביסקסואלית/קווירית. היא יצאה מהארון כביסקסואלית בגיל 15, בהופעה של טגן ושרה. בעבר, היא תיארה עצמה גם כפאנסקסואלית. בראיון מ-2017, בהתייחסה לזהותה המגדרית, היא אמרה: "כרגע אני מזדהה כאישה, אבל מה זה אומר בכלל? כרגע אני מרגישה כמו אישה, אבל זה עשוי להשתנות. יש ימים שאני אומרת, 'לעזאזל, אני לא מרגישה כמו אישה או גבר'".
היא הצהירה שהיא סובלת מהפרעה טורדנית-כפייתית ונוטלת תרופות נוגדות דיכאון. הסינגל שלה, "Up & Down", עוסק במאבקה למען בריאות הנפש. היא גולשת על סקייטבורד כתחביב.
דיסקוגרפיה > אלבומי אולפן

2018: Odd One Out
דיסקוגרפיה > מיני-אלבומים

2017: Feel OK
2017: Hot Mess
2021: Ex Talk
2021: Damsel in Distress
רוקי וורך!

| --- | --- |

 מקום הקמה:  מוסקבה 
 תקופת הפעילות:  1995–2006, 2008
 סוגה:  מוזיקת פופ, טכנו, יורודאנס, מוזיקה אלקטרונית 
 חברת תקליטים:  Misteriya Zvuka 
 rukivverh.ru
 חברים
 סרגיי ז'וקוב
 חברים לשעבר
 אלכסיי פוטחין
 
רוקי וורך! (ברוסית: !Руки Вверх; בעברית: ידיים למעלה!) היא להקת פופ רוסית. עד אוגוסט 2016 הייתה מורכבת מסרגיי ז'וקוב (אנ') ואלכסיי פוטחין (אנ').
היסטוריה

ב-1997 יצא אלבום האולפן הראשון של הלהקה בשם "דישיטה רובנומרנו". השירים "מאליש" («Малыш») ו-"סטודנט" («Студент») מתוך האלבום נכנסו לעשירייה הראשונה של המצעדים של "רוסקויה רדיו".
ב-1998 יצא אלבום עוד יותר מוצלח בשם "סדלייטה פוגרומצ'ה". עם להיטים, שחלקם מזוהים עם מוזיקת הפופ הרוסית של סוף שנות ה-90: "קרושקה מויה" («Крошка моя») ו"צ'וז'ייאה גובי" («Чужие губы»).
ב-1999 יצא האלבום "בז טורמוזוב" (רו'). לדברי ז'וקוב, האלבום נמכר ב-12 מיליון עותקים, מתוכם 8 פיראטיים.
בשנת 2000 הקליטה הלהקה הגרמנית "ATC" קאבר לשיר "Pesenka" מתוך האלבום "סדלייטה פוגרומצ'ה". השיר בשם «(Around the World (La La La La La)» (אנ') נכנס לטופ-30 של בילבורד הוט 100 ולטופ-20 של האנגלים.
ב-2024 יצא הסרט רוקי וורך! (רו'), שמספר על הדרך שעברה הלהקה.
הערות שוליים

↑  Группа «Руки вверх!», 24SMI (ברוסית)
↑  Новый «миллиардер»? Фильм «Руки вверх!» вновь возглавит прокат, НСН (ברוסית)
| --- | --- |
בקרת זהויות :  ISNI: 0000 0004 6233 1817  MusicBrainz: 01726f9b-6e54-48e5-af05-871678ce7d1c  VIAF: 130978050   WorldCat (עם VIAF): 130978050 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
Revolution 9

| --- | --- |
 שיר בביצוע הביטלס
 מתוך האלבום The Beatles
 יצא לאור:  22 בנובמבר 1968
 תאריך הקלטה:  מאי עד יוני 1968
 סוגה:  אוונגרד, מוזיק קונקרט, מוזיקה אקספרימנטלית
 שפה:  אנגלית 
 אורך:  8:22
 חברת תקליטים:  אפל רקורדס
 כתיבה:  לנון-מקרטני
 לחן:  ג'ון לנון, פול מקרטני 
 הפקה:  ג'ורג' מרטין
 
Revolution 9 (מהפכה מספר 9) היא קטע מוזיקלי אוונגרדי מן האלבום The Beatles ("האלבום הלבן הכפול") של להקת הביטלס. למרות שהקרדיט לקטע הוא של לנון-מקרטני, ההקלטה בוצעה למעשה על ידי ג'ון לנון, ג'ורג' האריסון, יוקו אונו וג'ורג' מרטין יחד עם הטכנאי ג'ף אמריק. סגנון הקטע שונה בתכלית מיתר הקטעים באלבום והוא נכלל בתקליט על אף מחאות יתר חברי הלהקה ומפיקם ג'ורג' מרטין.
הקטע המוזיקלי, 8 דקות ו-22 שניות ארכו (ה"שיר" הארוך ביותר של הביטלס), כולל "לופים" (לולאות של סרט הקלטה) של קטעי מוזיקה שונים (בעיקר קטעי מוזיקה מתוך השיר revolution מאותו תקליט והקלטת טכנאי קול האומר "Number Nine") המנוגנים הן באופן רגיל והן לאחור, אפקטים אלקטרוניים שונים, דיבורים (They are standing still; Take this brother, may it serve you well), קטעים מסרטים ומתחנות רדיו, זעקות, יללות והתנשמויות (בביצוע יוקו אונו), מוזיקה צבאית ועוד. מטרת הקטע, לדברי לנון, הייתה להמחיש במוזיקה כיצד נראית ומרגישה מהפכה, נושא שריתק אותו בעת ההקלטה, שנת 1968 בה התחוללו מהפכת הסטודנטים בפריז, "האביב של פראג", מחאות נגד מלחמת וייטנאם ורצח מרטין לותר קינג בארצות הברית ועוד. המספר 9 היה מספר המזל של לנון (שנולד ב-9 באוקטובר).
הקטע המוזר סיפק רמזים לתאוריות קשר רבות. כך למשל נטען כי המשפט החוזר "Number nine", כאשר הוא מושמע לאחור, נשמע כביכול נאמר בו "Turn me on dead man" (הדלק אותי, איש מת), שקושר לתיאורית הקשר על מותו של מקרטני. בראשית 1969, לאחר שהתברר שהרוצח המטורף צ'ארלס מנסון התייחס לשירי הביטלס, ובפרט לשירים מהאלבום הלבן, כדרשות שהניעו אותו לבצע מעשי רצח, נפוצו שמועות כביכול בהשמעת הקטע לאחור מתגלים מסרים סמויים ושטניים.
הערות שוליים

↑  פורום הביטלס(298)בתפוז, המספר 9 בחייו של ג'ון
↑  אילומינטי 2 - "עובדות מזעזעות על האלבום הלבן של הביטלס"
↑  הקטע מנוגן לאחור עם הסברים על כל המסרים השטניים (ייתכן שמוגן בזכויות יוצרים, מובא כשימוש הוגן)
| --- | --- |
בקרת זהויות :  MusicBrainz work: d6e9dc4b-4bff-3235-acd3-c45db045eb85
דמיטרי פולוז

דמיטרי דמיטרייביץ' פולוז (ברוסית: Дми́трий Дми́триевич По́лоз; נולד ב-21 ביולי 1991 בסטברופול שברוסיה) הוא כדורגלן רוסי המשחק בעמדת החלוץ בטורפדו מוסקבה מליגה 1.
קריירת מועדונים

נולד בסטברופול והתחיל באקדמיית הקבוצה המקומית דינמו, לאחר מכן עבר ללוקומוטיב מוסקבה. ערך משחק ראשון בקבוצה הבוגרת ב-15 ביולי 2009 במשחק גביע נגד סק"א-אנרגיה חברובסק. זכה באליפות רוסיה לנוער לעונת 2011.
בינואר 2012 ביצע מעבר לרוסטוב. ערך הופעת בכורה בליגת העל ב-17 במרץ מול טרק גרוזני. את שערו הראשון במדי הצהובים-כחולים הבקיע ב-7 בדצמבר מול פ.צ. קרסנודר.
ב-28 ביוני עזב את רוסטוב כסוכן חופשי וחתם חוזה ל-3 שנים בזניט סנקט פטרבורג. ברם, במחנה האימונים בקיץ 2018 לא הרשים את המאמן ונשלח להשאלה ברוסטוב למשך שנה.
ביולי 2019 שוחרר מזניט ועבר לקבוצת סוצ'י. ערך הופעת בכורה במדי הקבוצה במחזור הפתיחה של העונה, במשחק החוץ נגד ספרטק מוסקבה ב-13 ביולי 2019. את שער הבכורה הבקיע ב-16 באוגוסט 2019 כשהבקיע בשוויון 1:1 נגד אורנבורג.
בקיץ 2020 חזר לרוסטוב ואת שער הבכורה הבקיע נגד קבוצתו הקודמת, בהפסד 2:4 במחזור העשירי.
בקיץ 2023 חתם בטורפדו מוסקבה מליגת המשנה הרוסית.
נבחרת לאומית

פולוז ערך הופעת בכורה בנבחרת הבוגרת ב-3 בספטמבר 2014 במשחק ידידות מול אזרבייג'ן שהסתיים בניצחון 0:4 לזכות הרוסים.
תארים

רוסיה רוסטוב
הגביע הרוסי: 2013/14
מקום שני בליגת העל הרוסית: 2015/16
הערות שוליים

↑  דמיטרי פולוז ואלכסנדר ירוכין עברו לזניט
↑  «Зенит» прорабатывает вариант аренды Юсупова, Полоза и Цаллагова в клубы РФПЛ
↑  https://torpedo.ru/news/45291/
| נבחרת רוסיה – גביע הקופנדרציות 2017 |
| --- | --- | --- |
|  1 אקינפייב •  2 סמולניקוב •  3 שישקין •  4 גזינסקי •  5 ואסין •  6 דז'יקייה •  7 פולוז •  8 גלושאקוב •  9 סמולוב •  10 קמבולוב •   11 בוחארוב •  12 גאבולוב • 13 קודריאשוב •  14 קוטפוב • 15 מירנצ'וק • 16 גילרמה • 17 גולובון • 18 ז'ירקוב • 19 סמדוב • 20 קנוניקוב • 21 ירוחין • 22 טראסוב • 23 קומבארוב • מאמן: צ'רצ'סוב |  1 אקינפייב •  2 סמולניקוב •  3 שישקין •  4 גזינסקי •  5 ואסין •  6 דז'יקייה •  7 פולוז •  8 גלושאקוב •  9 סמולוב •  10 קמבולוב •   11 בוחארוב •  12 גאבולוב • 13 קודריאשוב •  14 קוטפוב • 15 מירנצ'וק • 16 גילרמה • 17 גולובון • 18 ז'ירקוב • 19 סמדוב • 20 קנוניקוב • 21 ירוחין • 22 טראסוב • 23 קומבארוב • מאמן: צ'רצ'סוב | רוסיה |
ערך זה הוא קצרמרבנושא כדורגלנים רוסים. אתם מוזמנים לתרום לוויקיפדיה ו.
Brightline

| --- | --- |


רכבת Brightline בנסיעה, 2017
 מידע כללי
 מדינה:  פלורידה, ארצות הברית
 עיר:  מחוז מיאמי-דייד 
 שם המערכת:  Brightline
 מידע על ההקמה
 חברה בונה:  Florida East Coast Industries
 פתיחת המערכת:  13 בינואר 2018
 מידע על המערכת
 תחילת המערכת:  מיאמי
 סיום המערכת:  אורלנדו
 סוג המערכת:  קו נוסעים
 אורך המערכת:  378
 רוחב המסילה:  1435 מ"מ 
 מסלולים:  2
 צבע על המפה:  yellow
 מספר נוסעים בשנה:  1,230,494
 מספר התחנות:  6
 gobrightline.com
 
Brightline (בעבר נקרא BLFX) הוא קו רכבת בין–עירוני שפועל בארצות הברית ומחבר בין הערים מיאמי ואורלנדו שבפלורידה. חלק מהמסלול משותף עם מסילת הרכבת מזרח פלורידה.
Brightline היא רכבת הנוסעים האמריקאית היחידה שמופעלת ונמצאת בבעלות פרטית. תכנונה החל במרץ 2012 תחת המותג All Aboard Florida בידי חברת Florida East Coast Industries, חברת נדל"ן בבעלות Fortress Investment Group. בניית הרכבת החלה בנובמבר 2014 והרכבת החלה לפעול בינואר 2018, בתחילה בין פורט לודרדייל ווסט פאלם ביץ'. המקטע בין פורט לודרדייל למיאמי נפתח במאי; והתחנות הקיימות באוונטורה ובוקה רטון נפתחו בדצמבר אותה שנה. מקטע המסילה בין וסט פאלם ביץ' לאורלנדו נפתח בספטמבר 2023. בעתיד מתוכננות לקום תחנות נוספות לאורך המסילה.
מהירות הנסיעה המקסימלית של רכבת Brightline עומדת על 200 קמ"ש, ובשל כך היא לא מוגדרת רכבת מהירה. זמן הנסיעה לאורך כל המסלול הוא 3 שעות ו-25 דקות, במהירות ממוצעת של 111 קמ"ש.
היסטוריה

בשנת 2012, חברת All Aboard Florida, חברה פרטית בבעלות קבוצת Florida East Coast Industries הכריזה על כוונתה לבנות מסילת רכבת נוסעים בין מיאמי לאורלנדו. עלות הפרויקט הוערכה במיליארד וחצי דולר. במרץ 2013, חברת All Aboard Florida הגישה בקשה להלוואה בסך 1.6 מיליארד דולר ממנהל מסילות הרכבת הפדרלי. בסוף 2014 הגישה החברה בקשה להקצאת אג"ח בסך 1.75 מיליארד דולר, כשהתמורה ממכירת האג"ח הפחיתה או החליפה במידה משמעותית את בקשת ההלוואה מהממשל הפדרלי.
בינואר 2013, החברה קיבלה מידע ממנהל הרכבות הפדרלי שפינה את הדרך לתחילת העבודות בין מיאמי לווסט פאלם ביץ'. התסקיר הסביבתי פורסם ב-4 באוגוסט 2015. בתחילת 2015 החלו העבודות במיאמי, פורט לודרדייל ווסט פאלם ביץ'. ב-10 בנובמבר 2015 פורסם השם Brightline.
השירות בין מיאמי לווסט פאלם ביץ' החל ב-19 במאי 2018.
בספטמבר 2018 רכשה Brightline את חברת XpressWest (ששמה שונה ל-Brightline West), חברה פרטית שתכננה להקים קו רכבת שיחבר בין לאס וגאס לדרום קליפורניה דרך ויקטורוויל. Brightline הכריזה על כוונתה לרכוש כ-150 דונם בקרבת כביש 15 בין לאס וגאס לדרום קליפורניה.
שני מחוזות מרכזיים על תוואי החוף מצפון לווסט פאלם ביץ' נאבקו בבית המשפט במשך שנים בהארכת הקו. אחת ההתנגדויות להארכת הקו הייתה בשל העובדה ש-Brightline היא חברה פרטית, ועל כן אין לאפשר לה להנפיק איגרות חוב פטורות מריבית בדומה לרשויות. ב-24 בדצמבר 2018, לאחר ארבע שנים של מאבק משפטי, דחה בית המשפט את תביעת אחד מהמחוזות שמשרד התחבורה האמריקאי אישר באופן לא תקין את הקצאת האג"ח, מה שפינה את הדרך להמשך בניית הרכבת במסלול המתוכנן. ב-5 באוקטובר 2020, בית המשפט העליון האמריקאי דחה את בקשת הערעור.
באפריל 2019 השיגה החברה מימון של 1.75 מיליארד דולר להארכת הקו לאורלנדו והכריזה על התחלה מיידית של הבנייה.
בנובמבר 2018 הוכרז שוירג'ין תצטרף כמשקיעה בעמדת מיעוט בקו הרכבת ותאפשר למתג את הרכבת כ-Virgin Trains USA. עם זאת, באוגוסט 2020 הודיעו מנהלי הקו שקבוצת וירג'ין לא העבירה את ההשקעה הנדרשת, ועקב כך תהליך המיתוג מחדש נעצר. במרץ 2021, הגישה וירג'ין תביעה נגד הרכבת בסך 251.3 מיליון דולר בשל ביטול ההסכם. באוקטובר 2023 זכתה וירג'ין בתביעה וב-115 מיליון דולר בפיצויים.
היסטוריה > בניית המסילה

עבודות הבנייה החלו באמצע 2014 במקטע מיאמי–וסט פאלם ביץ' עם הנחת פסי רכבת וסגירות זמניות במרכז העיר מיאמי. עבודות זמניות בתחנת הרכבת המתוכננת במיאמי החלו מאוחר יותר באותה שנה.
ב-29 באוקטובר 2014 החלו העבודות על תחנת פורט לודרדייל עם הריסת הבניינים שהיו במקום.
בינואר 2015 החלו החלפות של פסי רכבת קיימים לאורך המסלול. בדצמבר קיבלה החברה חכירה של זיקת הנאה לצד כביש 528 תמורת 1.4 מיליון דולר.
העבודות התקדמו לשלב השני, בין וסט פאלם ביץ' לאורלנדו, והחלו רשמית ביוני 2019. במהלך אותה שנה שלחה Brightline מכתב לעיריית בוקה רטון ובו נכתב כי היא שוקלת להוסיף תחנה בעיר. הוצע כי החברה תהיה אחראית על בניית התחנה בשעה שהעירייה תנהל את הגישה אליה וכן תממן את עלויות ההקמה. בדצמבר 2019 נבחר באופן רשמי מיקום התחנה של בוקה רטון.
היסטוריה > פתיחה

הנסיעה הראשונה עם נוסעים החלה ב-13 בינואר 2018, בין וסט פאלם ביץ' לפורט לודרדייל. השירות בין מיאמי ופורט לודרדייל נפתח ב-19 במאי. תחנת בוקה רטון החלה לפעול ב-21 בדצמבר 2022, והתחנה באוונטורה נפתחה ב-24 בדצמבר. שירות מלא בין וסט פאלם ביץ' לאורלנדו נפתח ב-22 בספטמבר 2023.
היסטוריה > פתיחה > השפעת מגפת הקורונה

Brightline השעתה את פעילותה ב-25 במרץ 2020 עקב התפשטות מגפת הקורונה. עקב עצירת כל הפעילות, 250 עובדים פוטרו. בניית המסילה לאורלנדו נמשכה כמתוכנן, כמו גם התכנון של תחנות אוונטורה ובוקה רטון.
בינואר 2021, החברה הכריזה על כוונתה לחזור לפעילות ב"סוף 2021", בניגוד לתחזיות לפיהן היא תשוב לפעילות ברבעון השלישי של השנה. עוד הודיעה החברה כי העובדים יוחזרו לעבודה כ-30–60 ימים לפני החזרה לפעילות מלאה. בין ינואר למאי 2021 ביצעה החברה נסיעות מבחן שמטרתן הייתה לבדוק מקטע חדש בין וסט פאלם ביץ' ומיאמי. הרכבת חזרה לפעול עם נוסעים ב-8 בנובמבר 2021, בין וסט פאלם ביץ' ומיאמי.
שירות > מסלול

| מחוז | תחנה | תחילת פעילות | זמן הנסיעה עד מיאמי (בדקות) |
| --- | --- | --- | --- |
| מחוז אורנג' | נמל התעופה הבין-לאומי אורלנדו | 22 בספטמבר 2023 | 210 |
| מחוז פאלם ביץ' | וסט פאלם ביץ' | 13 בינואר 2018 | 72–80 |
| מחוז פאלם ביץ' | בוקה רטון | 21 בדצמבר 2022 | 51 |
| מחוז בראוורד | פורט לודרדייל | 13 בינואר 2018 | 30–33 |
| מחוז מיאמי-דייד | אוונטורה | 24 בדצמבר 2022 | 17 |
| מחוז מיאמי-דייד | מיאמי סנטרל | 19 במאי 2018 | – |
שירות > תדירות

נכון לינואר 2023, הרכבת מבצעת 18 נסיעות יומיות בין מיאמי לווסט פאלם ביץ', מתוכן 16 נסיעות מתבצעות במסלול המלא בין מיאמי לאורלנדו. כחצי מהרכבות עוצרות בכל התחנות במהלך הנסיעה, ואילו האחרות מדלגות על תחנת בוקה רטון.
שירות > שיעור שימוש

במהלך החודשיים וחצי הראשונים של הנסיעה בין וסט פאלם ביץ' לפורט לודרדייל, מספר הנוסעים הסתכם ב-74,780, תוך עלייה מ-17,800 בינואר ל-32,900 במרץ. החברה עצמה הודיעה שכמות הנוסעים הייתה פי שלושה מהצפוי. התחזית שסופקה למשקיעי האג"ח ציפתה ל-240 אלף נוסעים חודשיים עד 2020, כולל הנסיעות למיאמי.
עד סוף 2018 נסעו ברכבת 600 אלף נוסעים. באוגוסט 2019 נסע בקו הנוסע המיליון.
השירות נעצר במרץ 2020 וחודש בנובמבר 2021 עקב מגפת הקורונה.
באוגוסט 2022 חצה הקו לראשונה את רף המאה אלף נוסעים לחודש. בדצמבר 2022 שירתה הרכבת 183 אלף נוסעים.
Brightline West

ב-18 בספטמבר 2018 הכריזה קבוצת Fortress Investment Group על כוונתה לרכוש את XpressWest, קרן הון סיכון שנועדה לבנות רכבת נוסעים מהירה במימון פרטי בין אפל ואלי בקליפורניה ללאס וגאס שבנוודה. עם כניסת Fortress Investment Group לשותפות עם קבוצת וירג'ין, פורסם שהקונסורציום המשותף יבנה ויפעיל את הרכבת. בספטמבר 2020, Fortress Investment Group שינתה את שם הפרויקט ל-Brightline West.
למרות קשיי מימון, תכננה Brightline מסילה באורך 290 ק"מ, כשהעבודות תוכננו להתחיל ב-2023. התוכנית היא שהרכבת תיסע במהירות של עד 320 קמ"ש, ושזמן הנסיעה ייקח 85 דקות. הרכבות צפויות להיות חשמליות ולנסוע לאורך הכביש הבין מדינתי 15.
הנדסה > מהירות וזמני נסיעה

לפני השלמת כל המסילה בין מיאמי לאורלנדו, הרכבות נסעו בין וסט פאלם ביץ' למיאמי במהירות של 130 קמ"ש, 180 קמ"ש בין וסט פאלם ביץ' לקוקו, ו-200 קמ"ש בין קוקו לנמל התעופה אורלנדו. מוצעת גם הארכה של הקו עד לטמפה, והתכנון הוא שהרכבות ייסעו בין אורלנדו לטמפה במהירות של 200 קמ"ש. זוהי אחת מהתחנות היחידות בארצות הברית שנמצאות ברף הנמוך של רכבות מהירות, שעומד על 200 קמ"ש.
זמן הנסיעה בין מיאמי לאורלנדו עומד על 3.5 שעות. זאת לעומת נהיגה שאורכת בין 3.5–3.75 שעות. טיסה בין שתי הערים אורכת כשעה, אולם יחד עם זמן ההגעה הנדרש לנמל התעופה וההמתנה בו, היא מתארכת ל-3 שעות. ברכבות מהירות באירופה ובמזרח אסיה, זמן הנסיעה בו רכבות מתחילות להוות תחרות משמעותית לטיסות עומד על 4 שעות, ואילו הרכבת הופכת להיות אטרקטיבית לעומת מכוניות בזמני נסיעה של שלוש שעות ופחות.
כדי להגיע לזמן נסיעה של 3 שעות, המהירות הממוצעת בנסיעה היא 130 קמ"ש, בדומה לרכבת אמטרק בין ניו יורק לוושינגטון די. סי.
הנדסה > שדרוגי מסילה קיימת > אזורים שקטים

במענה לחששות תושבים מצד מטרד רעש מהרכבת החדשה, הודיעה החברה כי בכוונתה לפעול ליצור אזורים שקטים במידת האפשר.
באוגוסט 2014, הודיעה החברה על שיתוף פעולה עם גופי התכנון במטרופולין פאלם ביץ' כדי ליצור אזור שקט בין הלנדייל ביץ' לרחוב 15 בווסט פאלם ביץ'.
בין ה-14 ל-30 במאי 2018 החלו לפעול האזורים השקטים בווסט פאלם ביץ', לייק וורת' ובוקה רטון.
הנדסה > שדרוגי מסילה קיימת > גשרים

במסגרת הקמת המסילה נבנו למעלה מ-12 גשרים וכן שודרגו שלושה נוספים. בנוסף, לפני פתיחת השירות לאורלנדו ביקשה החברה מהעיריות הסמוכות לתמוך במענק הפדרלי הפוטנציאלי לשדרוג גשר קיים במסגרתו תוכפל המסילה.
הנדסה > קוקו–אורלנדו

המקטע בין הערים קוקו ואורלנדו הוא היחיד שבו לא היה מסלול או זכות דרך קיימת. בשל כך נדרשה החברה לקנות קרקעות במסלול החדש, ועל כן כיום רוב המקטע הוא חד מסילתי, אולם הגשרים והתשתיות מיועדים לשתי מסילות, מה שיקצר בעתיד את הכפלת המסילה.
הנדסה > תחזוקה

לרכבת יש שני מרכזי תחזוקה (דיפו). הראשון והראשי ממוקם באורלנדו בסמוך לנמל התעופה הבינלאומי של העיר. המשני נמצא צפונית לתחנת וסט פאלם ביץ', שם מטרתו היא לבצע תיקונים קטנים שלא דורשים הוצאת הרכבת מהשירות.
קרונות

Brightline הזמינה בשנת 2014 5 קבוצות של קרונות מתוצרת סימנס. מערכי הרכבת כללו בתחילה ארבעה קרונות נוסעים עם קטר דיזל–חשמלי משולב מסוג סימנס SCB-40. הקרונות עצמם מציעים לנוסעים Wi Fi, מקומות ישיבה ארגונומיים ומעוצבים כך שלא קיים פער גבהים ביניהם לבין הרציף.
הרכבת מציעה בנוסף שתי מחלקות. הראשונה היא פרימיום עם שלושה קרונות המעוצבים עם שולחנות ו-50 מושבים ובהם מחולקים חטיפים ומשקאות חינם ומחלקת סמארט, שזולה במעט ובכל קרון שבה יש 66 מושבים.
תאונות

מאז תחילת הפעילות ב-2017 קושרו 100 מקרי מוות לרכבת. לפי הניתוח של AP, נכון לפברואר 2022 רשמה הרכבת הרוג על כל 56 אלף ק"מ, הנתון הגבוה ביותר בארצות הברית. התקריות הזכורות כוללות בן 27 ובן 56 שנהרגו שניהם בהפרש של יומיים זה מזה באפריל 2022. ב-28 בספטמבר 2023 נהרג אדם נוסף, ימים בודדים אחרי הארכת השירות לאורלנדו.
חקירות הגורמים הפדרליים לא מצאו שמדובר בליקויים בציוד או בשיקול הדעת, אלא שכל מקרי המוות קשורים להתאבדויות ולניסיונות של אנשים לחצות את המסילה לפני שהרכבת תעבור. מומחים הסבירו שמדובר בהרגל של תושבי פלורידה לחצות את המסילות עליהן נסעו רכבות משא איטיות, וכי הם לא מורגלים ברכבות המהירות החדשות.
החברה הואשמה בכך שביצעה את המינימום הנדרש בכל הקשור לבטיחות במסילות. אחרי פתיחת השירות פנתה החברה לממשל הפדרלי בבקשה לממן שדרוגי בטיחות נחוצים.
קיטוזיס

| --- | --- |
 שיוך:  חמצת 
 מזהים
 קוד MeSH:  C18.452.076.176.652 
 מזהה MeSH:  D007662 
 מערכת השפה הרפואית המאוחדת:  C0235430 
 
בדיקת גופי קטון בשתן מסייעת להבין מתי נמצאים במצב של קיטוזיס
קיטוזיס (Ketosis) הוא מצב מטבולי המאופיין ברמות גבוהות של גופי קטון בדם או בשתן.
מצב של קטוזיס פיזיולוגי (Physiologic ketosis) הוא תגובה נורמלית כאשר בגוף קיימת זמינות נמוכה של גלוקוז - לדוגמה, בתזונה דלת פחמימות או לאחר צום ארוך. או אז משתמש הגוף בקטונים כמקור אנרגיה חלופי במקום גלוקוז.
המעבר לקיטוזיס

במצב רגיל, הגוף מפיק את האנרגיה הדרושה לו מהגלוקוז הנמצא בדם בתהליך הנקרא גליקוליזה. כאשר רמות הגלוקוז בדם יורדות באופן משמעותי, מתחיל המעבר לקטוזיס.
בדם נמצאות תמיד עקבות לקטונים. אך כאשר עודפי הגלוקוז בדם נמוכים עולה כמותם משמעותית, והכבד עובר מלעבד בעיקר פחמימות לעבד חומצות שומן.
תהליך זה מתרחש במצבים של חמצון מוגבר של חומצות שומן, כמו במצב של צום, במצב של רעב, כאשר מגבילים את כמות הפחמימות הנצרכת, או כאשר מבצעים פעילות גופנית ממושכת.
התנהגות הגוף בקיטוזיס

בקיטוזיס, עובר הכבד לעבד חומצות שומן לאצטיל קואנזים A. חלק מהמולוקולות של האצטיל קואנזים A מומרות לגופי קטון. גופי קטון אלה מתפקדים כמקור אנרגיה. הכבד עצמו לא יכול להשתמש במולקולות אלה כמקור אנרגיה ולכן גופי הקטון עוברים לדם ומשמשים רקמות אחרות, כולל את המוח. בקיטוזיס נשמר בגוף מאזן ההומאוסטזיס.
רמות הקטון בדם, בשתן או בנשימה ניתנות למדידה והן בדרך כלל יהיו בין 0.5 ל-3.0 מילימולרי (mM).